Прымяненне камп’ютара я назірала на адкрытых занятках толькі тады, калі без яго сапраўды не абысціся. Пры гэтым існуе добра развітая сістэма сеткавых урокаў, але займацца па ёй навучэнцы могуць дадаткова і самастойна. На занятках настаўнікі актыўна выкарыстоўваюць дошку. На ёй яны запісваюць нямецкія ідыёмы, тлумачаць склад і будову слоў, вядуць аналіз працэнтных суадносін памылак, прапісваюць некаторыя прыклады і сказы. Гэта надае ўроку пэўную непасрэднасць і мабільнасць.